CELEX: 62010TN0528
Language: el
Date: 2010-11-15 00:00:00
Title: Υπόθεση T-528/10: Προσφυγή της 15ης Νοεμβρίου 2010 — Truvo Belgium κατά ΓΕΕΑ — AOL (TRUVO)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/42
            
         Προσφυγή της 15ης Νοεμβρίου 2010 — Truvo Belgium κατά ΓΕΕΑ — AOL (TRUVO)
   (Υπόθεση T-528/10)
   ()
   2011/C 30/76
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Truvo Belgium (Αμβέρσα, Βέλγιο) (εκπρόσωπος: O. van Haperen, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: AOL LLC (Dulles, Ηνωμένες Πολιτείες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 31ης Αυγούστου 2010 στην υπόθεση R 893/2009-2· και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «TRUVO», για προϊόντα και υπηρεσίες των κλάσεων 16, 35, 38 και 41 — Αίτηση καταχωρίσεως κοινοτικού σήματος αριθ. 5632948
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Η φέρουσα τον αριθμό 4756169 καταχώριση, ως κοινοτικού σήματος, του εικονιστικού σήματος «TRUVEO» για υπηρεσίες της κλάσεως 42
   
      Απόφαση του τμήματος ανακοπών: Η ανακοπή έγινε δεκτή και η αίτηση καταχωρίσεως κοινοτικού σήματος απορρίφθηκε για το σύνολο της κλάσεως 38
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα φρονεί ότι η προσβαλλόμενη απόφαση παραβαίνει το άρθρο 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου, καθόσον το τμήμα προσφυγών υπέπεσε σε πλάνη (i) ως προς την εκ μέρους του σύγκριση των σημείων από οπτικής και φωνητικής απόψεως, (ii) ως προς την εκ μέρους του σύγκριση των σημείων διότι αρνήθηκε να προσδώσει οποιαδήποτε σημασία στο σήμα της αντιδίκου, (iii) ως προς την εκ μέρους του σύγκριση των υπηρεσιών και (iv) ως προς την εκ μέρους του εκτίμηση σχετικά με το οικείο κοινό.